|  |
| --- |
| Swyddog Contractau ac Adolygu  Cyfeirnod y Swydd: REQ005181  Gwasanaeth: Rheoleiddio a Tai  Adran: Tai  Lleoliad: Coed Pella  Cyflog: G05, £24,496 - £27,852  Oriau a Sail: 37 awr, Parhaol  Gofynion y Gymraeg:  Mae’r gallu i gyfathrebu yn Gymraeg yn hanfodol ar gyfer y swydd hon  Manylion y Rheolwr ar gyfer trafodaeth anffurfiol am y swydd:  Ashleigh Stevens / Conwy Housing Solutions Partnership Manager / 01492 576341 / ashleigh.stevens@conwy.gov.uk  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Mae Cyngor Bwrdeistref Sirol Conwy, sydd wedi’i leoli yng nghanol gogledd Cymru ar gyrion Parc Cenedlaethol trawiadol Eryri, yn awdurdod lleol sydd wedi ennill sawl gwobr ac yn gyflogwr rhagorol.  Oes gennych chi ddiddordeb ymuno â Thîm Conwy a gweithio o fewn ein Hadran Tai, gan weithio tuag at weledigaeth y Grant Cymorth Tai: ‘Cymru lle nad oes neb yn ddigartref a lle mae gan bawb gartref diogel lle gallant ffynnu a byw bywyd bodlon, egnïol ac annibynnol’?  Rydym ni’n chwilio am unigolyn deinamig a llawn cymhelliant i ymuno â’r tîm Grant Cymorth Tai i chwarae rhan allweddol wrth ddarparu’r Rhaglen Grant Cymorth Tai.  Byddwch yn cefnogi’r Swyddog Grant Cymorth Tai Arweiniol ac yn gweithio’n agos gyda chydweithwyr o fewn a’r tu allan i’r sefydliad, ar lefel ranbarthol ar draws gogledd Cymru. Byddwch yn gyfrifol am fonitro ac adolygu prosiectau’r Rhaglen Grant Cymorth Tai ar gyfer Cyngor Bwrdeistref Sirol Conwy e.e. Llety â Chymorth, Gwasanaethau Cam-drin Domestig, Pobl Ifanc, Gwasanaethau Iechyd Meddwl.  Mae’r tîm Grant Cymorth Tai wedi’i leoli yng Nghoed Pella, ein swyddfeydd modern yng nghanol tref Bae Colwyn. Bydd cyfle i chi weithio’n hybrid, sef dull cymysg o rannu eich wythnos waith rhwng y swyddfa a gweithio o bell gartref. Bydd hyn yn darparu mwy o hyblygrwydd a rheolaeth dros eich diwrnod gwaith. Byddwch hefyd yn gallu manteisio ar lawer o bolisïau sy’n cefnogi eich iechyd a’ch lles.  Os oes gennych chi ddiddordeb yn y rôl hon ac eisiau ymuno â Thîm Conwy, yna mae arnom ni eisiau clywed gennych chi.  I ddarganfod mwy am brif ddyletswyddau a gofynion y swydd, cymerwch olwg ar y Swydd-Ddisgrifiad a’r Manylion am yr Unigolyn. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 26 diwrnod * Ar ôl 5 mlynedd o wasanaeth parhaus 31 diwrnod * Ar ôl 10 mlynedd o wasanaeth parhaus 33 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys cynllun aberthu cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |